Hinn 27. nóvember sl. staðfestu Evrópuþingið og ráðið tilskipun ( EU ) 2019 / 2161 sem inniheldur breytingar á Evrópulöggjöf og á að bæta framfylgd aðildarríkjanna á ákvæðum um neytendavernd . Ákvæði tilskipunarinnar snúa m.a. að viðurlögum við brotum á evrópskri neytendalöggjöf og ýmsum þáttum sem snerta netverslun bæði innan einstakra ríkja og milli ríkja á EES-svæðinu . Athygli vekur að í 2. gr. tilskipunarinnar er að finna ákvæði sem gæti með óbeinum hætti dregið úr svigrúmi verslunarmanna til að bjóða afslætti . Efnislega er í ákvæðinu kveðið á um þá meginreglu að í auglýsingum um tilboð eða afslætti skuli koma fram á hvaða verði varan hefur áður verið seld . Það verð sem þannig á að tilgreina sem fyrra verð er lægsta útsöluverð síðustu 30 daga . Í Danmörku hafa fjölmiðlar og verslunarmenn velt því fyrir sér hvort slík regla muni takmarka eða jafnvel útrýma möguleikum verslunarinnar til þess að bjóða vörur á tilboði eða afsláttum í desember í ljósi sérstakra tilboðsdaga í nóvember , t.d. „ Black-Friday “ eða „ Singles-day “ . Tilskipunin kemur til framkvæmda í ríkjum ESB hinn 28. maí 2022 en upptaka hennar í EES-samninginn er enn á skoðunarstigi á EES-EFTA ríkjunum . Við setningu Læknadaga 2020 í Hörpu skrifuðu Reynir Arngrímsson , formaður Læknafélags Íslands , og Jakob Falur Garðarsson , framkvæmdastjóri Frumtaka , undir uppfærðan samning um samskipti lækna og fyrirtækja sem framleiða og flytja inn lyf . Siðareglurnar byggja á nýuppfærðum reglum EFPIA – Evrópusamtaka frumlyfjaframleiðenda og Frumtaka um samskipti við heilbrigðisstarfsfólk , heilbrigðisstofnanir og sjúklingasamtök . Nokkur reynsla er komin á reglur sem þessar og hafa þær sannað gildi sitt í því að eyða tortryggni og taka af vafa um mörk í samskiptum framleiðenda lyfja og heilbrigðisstarfsfólks . Samkomulagið sem nú hefur verið uppfært og undirritað byggir á grunni fyrra samkomulags frá árinu 2013 . Sjá má umfjöllun um málið á Hringbraut / Fréttablaðinu hér .